|  |  |  |
| --- | --- | --- |
|  |  |  |

**ΠΡΟΓΡΑΜΜΑ ΠΡΑΚΤΙΚΗ ΑΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ:**

**ΤΜΗΜΑ ΘΕΑΤΡΙΚΩΝ ΣΠΟΥΔΩΝ**

Επιστημονικός Υπεύθυνος: Γιώργος Σαμπατακάκης ([gsampatak@upatras.gr](mailto:gsampatak@upatras.gr))

**ΑΝΑΚΟΙΝΩΣΗ**

**ΠΡΟΣ ΤΙΣ ΦΟΙΤΗΤΡΙΕΣ/ΤΟΥΣ ΦΟΙΤΗΤΕΣ ΤΟΥ Γ’ και Δ’ ΕΤΟΥΣ**

Το τρέχον Ακαδημαϊκό Εξάμηνο θα πραγματοποιηθεί το πρόγραμμα «**Πρακτική Άσκηση Φοιτητών Πανεπιστημίου Πατρών: Τμήματος ΘΕΑΤΡΙΚΩΝ ΣΠΟΥΔΩΝ**», σύμφωνα με την πρόσκληση ΕΚΤΠ01 με Α/Α ΟΠΣ.: 2702 και αριθμ πρώτ.: 3656/2-7-2018 με τίτλο: «Πρακτική Άσκηση Τριτοβάθμιας Εκπαίδευσης» για το ακαδημαϊκό έτος 2018-2019, στο πλαίσιο του οποίου **δεκάξι** **(16)** **τριτοετείς** και **τεταρτοετείς** φοιτήτριες/ές (**συνολικά**) θα έχουν τη δυνατότητα να απασχοληθούν με **πλήρες ωράριο** κατά τους μήνες **Ιούλιο** **και Αύγουστο** με συμβολική **αμοιβή** (**250€ το μήνα**) και **ασφάλεια** (1% κατά κινδύνου) σε πολιτιστικούς φορείς της **Πάτρας** και της **Αθήνας**.

Η αμοιβή και οι ασφαλιστικές εισφορές των φοιτητών θα καταβάλλονται μέσω του Ειδικού Λογαριασμού Κονδυλίων Έρευνας του Πανεπιστημίου Πατρών στο πλαίσιο της Πράξης «Πρακτική Άσκηση Πανεπιστημίου Πατρών», που υλοποιείται σύμφωνα με το Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-ΕΚΤ) και από Εθνικούς πόρους, σύμφωνα με τους όρους και τους κανόνες του Προγράμματος.

Η περίοδος των αιτήσεων των φοιτητών και των φορέων απασχόλησης ξεκινάει σήμερα **Δευτέρα 20/05/2019** και ολοκληρώνεται την **Δευτέρα 03/06/2019**.

Όσες και όσοι ενδιαφέρονται να συμμετάσχουν παρακαλούνται να καταθέσουν **υπογεγραμμένη** **έως και την Δευτέρα 03 Ιουνίου 2019** τη σχετική αίτηση στη **Γραμματεία (με Αριθμό Πρωτοκόλλου)** **και ηλεκτρονικώς** στο **e-mail** του **Επιστημονικού Υπευθύνου** ([**gsampatak@upatras.gr**](mailto:gsampatak@upatras.gr)).

Τα αποτέλεσμα της επιλογής των φοιτητών θα αναρτηθεί στον ιστότοπο Γραμματείας του Τμήματος και στον ιστότοπο του Γραφείου Πρακτικής Άσκησης, ενώ ενστάσεις θα έχουν τη δυνατότητα να υποβάλλουν οι φοιτητές εντός πέντε ημερών από την επόμενη της ημέρας ανάρτησης των αποτελεσμάτων αξιολόγησης. Οι ενστάσεις θα κατατίθενται στο πρωτόκολλο του Ειδικού Λογαριασμού Κονδυλίων Έρευνας (ΕΛΚΕ) και θα εξετάζονται από την Επιτροπή Αξιολόγησης Ενστάσεων & Προσφυγών του ΕΛΚΕ

**Ο Επιστημονικός Υπεύθυνος**

**Γιώργος Σαμπατακάκης, Επίκουρος Καθηγητής**

**20 Μαΐου 2019**

**Παρακαλούμε να επισκεφτείτε την ιστοσελίδα του Γραφείου Πρακτικής Άσκησης για να ενημερωθείτε για τις διαδικασίες πριν και μετά την Πρακτική Άσκηση:** [**https://praktiki.upatras.gr**](https://praktiki.upatras.gr/)

**ΚΡΙΤΗΡΙΑ ΕΠΙΛΟΓΗΣ**

Η επιλογή των ασκουμένων θα βασιστεί στον **μέσο όρο βαθμολογίας** τους σε άμεση συνάρτηση με τον **αριθμό επιτυχώς εξετασθέντων μαθημάτων (κατά ποσοστό 60 προς 40 τοις εκατό)**.

Οι φοιτητές/τριες που είχαν τοποθετηθεί σε φορέα εργασίας και παραιτήθηκαν από τη θέση, **δεν είναι δυνατό να υποβάλουν** νέα αίτηση.

**Παρακαλούμε, επίσης, με την αίτησή σας ηλεκτρονικώς να δηλώσετε τον τόπο προτίμησης** (**Πάτρα ή Αθήνα**).

Η παρούσα ανακοίνωση θα αναρτηθεί:

* στην ιστοσελίδα του Προγράμματος: praktiki.upatras.gr (<https://praktiki.upatras.gr/node/14>)
* στην ιστοσελίδα του Τμήματος

και θα τοιχοκολληθεί:

* στη Γραμματεία του Τμήματος
* στο Γραφείο του Επ. Υπεύθυνου

|  |  |  |
| --- | --- | --- |
|  |  |  |

**ΑΙΤΗΣΗ ΣΥΜΜΕΤΟΧΗΣ**

**ΣΤΟ ΠΡΟΓΡΑΜΜΑ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΩΝ ΠΑΝ. ΠΑΤΡΩΝ**

**ΑΚΑΔΗΜΑΪΚΟΥ ΕΤΟΥΣ 2018-2019**

**ΤΜΗΜΑΤΟΣ: ΘΕΑΤΡΙΚΩΝ ΣΠΟΥΔΩΝ**

|  |  |  |  |
| --- | --- | --- | --- |
| **Ονοματεπώνυμο:** |  | | |
| **Αριθμός Μητρώου:** |  | **Έτος 1ης εγγραφής:** |  |
| **Τηλέφωνο** *(κινητό)***:** |  | **Έτος φοίτησης:** |  |
| **Διεύθυνση:** |  | **Αριθμός επιτυχώς εξετασθέντων μαθημάτων:** |  |
| **Email:** |  | **Μέσος Όρος Βαθμολογίας:** |  |
| **Αιτούμαι συμμετοχής στο πρόγραμμα Πρακτικής Άσκησης Φοιτητών του Πανεπιστημίου Πατρών, του Τμήματος ΘΕΑΤΡΙΚΩΝ ΣΠΟΥΔΩΝ για το ακαδημαϊκό έτος 2018- 2019**  - Γνωρίζω ότι η τελική επιλογή μου για συμμετοχή στο πρόγραμμα είναι συνάρτηση του αριθμού των αιτούντων και της εν γένει επίδοσής μου στις προπτυχιακές σπουδές (μέσος όρος βαθμολογίας σε συνάρτηση με τον αριθμό επιτυχώς εξετασθέντων μαθημάτων για το έτος στο οποίο βρίσκομαι, σε ποσοστό 60 προς 40 τοις εκατό).  - Δηλώνω υπεύθυνα ότι δεσμεύομαι να τηρήσω τους κανονισμούς και το πλαίσιο υλοποίησης που διέπουν το Πρόγραμμα.  Πάτρα, …./…./2019  **Ο/Η Αιτών/ούσα**  *(Υπογραφή φοιτητή/τριας)*  **>Η αίτηση κατατίθεται στη Γραμματεία του Τμήματος (με Αριθμό Πρωτοκόλλου) και ηλεκτρονικά στην διεύθυνση gsampatak@upatras.gr έως και τις 03/6/2019. Επισυνάψτε την αίτηση ως αρχείο με τίτλο «ΤΟ ΕΠΩΝΥΜΟ ΣΑΣ\_ΑΙΤΗΣΗ».** | | | |

|  |  |  |
| --- | --- | --- |
|  |  |  |

**ΕΝΗΜΕΡΩΤΙΚΟ ΣΗΜΕΙΩΜΑ ΓΙΑ ΤΙΣ ΔΙΑΔΙΚΑΣΙΕΣ**

**ΜΕΤΑ ΤΗΝ ΕΠΙΛΟΓΗ ΤΩΝ ΑΣΚΟΥΜΕΝΩΝ ΦΟΙΤΗΤΩΝ**

Αφού επιλεγούν ως ασκούμενοι **μετά την αξιολόγηση των αιτήσεων,** οι φοιτητές:

(α) Εκτυπώνουν σε 4 αντίγραφα (σε διπλής όψεως εκτύπωση) το έντυπο του **ΣΥΜΦΩΝΗΤΙΚΟΥ Πρακτικής Άσκησης**. Συμπληρώνουν χειρόγραφα και τα 4 αντίγραφα (χωρίς να χρησιμοποιηθεί διορθωτικό ή να υπάρχουν διάφορες διορθώσεις ), τα υπογράφουν και τα προσκομίζουν στο φορέα απασχόλησης, ώστε να υπογραφούν και από τον Νόμιμο Εκπρόσωπο του φορέα.

Ακολούθως, προσκομίζουν τα Συμφωνητικά προς υπογραφή στον Επιστημονικό υπεύθυνο του Τμήματος, απ’ όπου αποστέλλονται στο Γραφείο Πρακτικής Άσκησης προς υπογραφή από τον αρμόδιο Αναπληρωτή Πρυτάνεως Έρευνας και Ανάπτυξης.

β) Προκειμένου ένας φοιτητής να ξεκινήσει την Πρακτική Άσκηση πρέπει να μας καταθέσει **την βεβαίωση απογραφής άμεσα ασφαλισμένου ( Αριθμού Μητρώου ΙΚΑ)** (ΑΜΙΚΑ ή ΑΜΑ) ώστε να ξεκινήσουμε την διαδικασία ασφάλισης όπως ορίζει η σχετική νομοθεσία από την πρώτη ημέρα της Πρακτικής Άσκησης.

Για τους φοιτητές που δεν έχουν ήδη Αριθμό Μητρώου ΙΚΑ θα πρέπει να απευθυνθούν στον ΕΦΚΑ και να απογραφούν (πλέον δεν χορηγείτε Αριθμός Μητρώου ΙΚΑ).

Επίσης πρέπει να μας καταθέσει και **την ασφαλιστική ικανότητα** (σχετική ενημέρωση υπάρχει στο Site του Γραφείου Πρακτικής)

Κατόπιν αυτού, ενημερώνουν το Γραφείο Πρακτικής Άσκησης για τον Α.Μ.ΙΚΑ που έλαβαν, ώστε να ξεκινήσει η ασφάλισή τους (κατάθεση εγγράφου από τον ΕΦΚΑ).

Κατά τη διάρκεια της Άσκησης **θα τηρείται καθημερινά Παρουσιολόγιο** και μετά το πέρας της οι φοιτητές θα είναι υποχρεωμένοι να συντάξουν **αναλυτική Έκθεση Πεπραγμένων**, να αναζητήσουν **Έκθεση Πεπραγμένων από τον Φορέα Απασχόλησής** τους μαζί με άλλα **έγγραφα** **για να πραγματοποιηθεί η πληρωμή τους**.

Όλα τα δικαιολογητικά θα πρέπει να κατατεθούν στο Γραφείο Πρακτικής Άσκησης 15 ημέρες πριν την έναρξη, όλα τα σχετικά δικαιολογητικά για την έναρξη θα τα βρείτε στο <http://praktiki.upatras.gr/node/224> και την λήξη θα τα βρείτε στο <http://praktiki.upatras.gr/node/225>